CELEX: 32019D1885
Language: hr
Date: 2019-11-06 00:00:00
Title: Provedbena odluka Komisije (EU) 2019/1885 оd 6. studenoga 2019. o utvrđivanju pravila za izračun, provjeru i dostavu podataka o odlagalištima komunalnog otpada u skladu s Direktivom Vijeća 1999/31/EZ i stavljanju izvan snage Odluke Komisije 2000/738/EZ (priopćeno pod brojem dokumenta C(2019) 7874)

11.11.2019   
               
               
                  HR
               
               
                  Službeni list Europske unije
               
               
                  L 290/18
               
            
         PROVEDBENA ODLUKA KOMISIJE (EU) 2019/1885
         оd 6. studenoga 2019.
         o utvrđivanju pravila za izračun, provjeru i dostavu podataka o odlagalištima komunalnog otpada u skladu s Direktivom Vijeća 1999/31/EZ i stavljanju izvan snage Odluke Komisije 2000/738/EZ
         
            (priopćeno pod brojem dokumenta C(2019) 7874)
         
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 1999/31/EZ od 26. travnja 1999. o odlagalištima otpada (1), a posebno njezin članak 5.a stavak 4. i članak 15. stavak 5.,
         budući da:
         
                     (1)
                  
                  
                     Države članice trebaju izvijestiti o količini odloženog komunalnog otpada kako bi dokazale da su ispunjeni ciljevi utvrđeni Direktivom 1999/31/EZ. Pravilima za izračun tih ciljeva trebalo bi se osigurati da su podaci koje su dostavile sve države članice valjani i potpuni.
                  
               
                     (2)
                  
                  
                     Kako bi se osiguralo da izračun odražava stvarne razmjere odlaganja, količina otpada koji se prijavljuje kao odložen trebala bi uključivati sav komunalni otpad zbrinut na odlagalištima iz članka 5.a stavka 1. točaka (b) i (c) Direktive 1999/31/EZ, bez prilagodbe s obzirom na udio vlage. U određenim slučajevima obrađeni komunalni otpad koji se prihvaća na odlagališta i tamo zbrinjava, kao što je stabilizirani biorazgradivi komunalni otpad, doprinosi ispunjavanju zahtjeva iz točke 5. Priloga I. Direktivi 1999/31/EZ o mjerama za smanjenje neugodnosti i opasnosti koje proizlaze iz odlaganja. Budući da se takav komunalni otpad uistinu zbrinjava na odlagalištima, trebalo bi ga uključiti u količinu komunalnog otpada koji se prijavljuje kao odložen i ne bi ga trebalo pripisati postupcima oporabe.
                  
               
                     (3)
                  
                  
                     Budući da se ciljevi odlaganja komunalnog otpada utvrđeni u Direktivi 1999/31/EZ odnose na iste tokove otpada kao i ciljevi recikliranja komunalnog otpada utvrđeni u Direktivi 2008/98/EZ Europskog parlamenta i Vijeća (2), pravila za izračun komunalnog otpada koji se prijavljuje kao odložen trebala bi biti usklađena s pravilima za izračun recikliranoga komunalnog otpada utvrđenima u Direktivi 2008/98/EZ i Provedbenoj odluci Komisije (EU) 2019/1004 (3).
                     Dakle, ako se komunalni otpad šalje iz jedne države članice u drugu državu članicu ili treću zemlju za potrebe recikliranja ili drugog postupka oporabe u skladu s Uredbom (EZ) br. 1013/2006 Europskog parlamenta i Vijeća (4), količinu otpada koji se ukloni u zemlji odredišta tijekom preliminarne obrade prije nego što komunalni otpad uđe u postupak recikliranja te koji se zatim odlaže trebalo bi uključiti u količinu komunalnog otpada koji država članica u kojoj je komunalni otpad prikupljen prijavljuje kao odložen.
                  
               
                     (4)
                  
                  
                     U skladu s člankom 5.a stavkom 1. točkom (c) Direktive 1999/31/EZ količinu komunalnog otpada koji ulazi u postupke zbrinjavanja spaljivanjem u cilju kasnijeg odlaganja treba prijaviti kao odloženu. Kako bi se osiguralo da količina komunalnog otpada koji se prijavljuje kao odložen ne uključuje frakcije komunalnog otpada koje se podvrgavaju postupcima zbrinjavanja spaljivanjem, ali se zapravo ne odlažu, materijale koji potječu od komunalnog otpada i koji se kasnije oporabljuju iz otpada koji nastaje postupcima zbrinjavanja spaljivanjem trebalo bi odbiti od ulazne sirovine u postupcima zbrinjavanja spaljivanjem.
                  
               
                     (5)
                  
                  
                     U članku 11.a Direktive 2008/98/EZ utvrđuje se posebno pravilo u pogledu izračuna količine komunalnog otpada koji je pripremljen za ponovnu uporabu, što isključuje sav otpad koji se uklanja kao rezultat postupaka provjere, čišćenja i popravka radi omogućivanja daljnjeg razvrstavanja ili prethodne obrade. Ako se takav otpad potom odlaže, trebalo bi ga uključiti u količinu komunalnog otpada koji se prijavljuje kao odložen kako ga se ne bi prijavilo kao pripremljenog za ponovnu uporabu ni kao odloženog te kako bi se osiguralo da su podaci o komunalnom otpadu dosljedni i da odražavaju stvarne razmjere odlaganja.
                  
               
                     (6)
                  
                  
                     U skladu s člankom 4. stavkom 1. Provedbene odluke (EU) 2019/1004 otpad koji se ukloni tijekom recikliranja komunalnog biootpada ne smije ulaziti u stope recikliranja za komunalni otpad. Ako se takav otpad potom odlaže, trebalo bi ga uključiti u količinu komunalnog otpada koji se prijavljuje kao odložen kako ga se ne bi prijavilo kao recikliranog ni kao odloženog te kako bi se osiguralo da su podaci o komunalnom otpadu dosljedni i da odražavaju stvarne razmjere odlaganja.
                  
               
                     (7)
                  
                  
                     U skladu s člankom 5.a stavkom 1. točkom (d) Direktive 1999/31/EZ količinu otpada proizvedenog tijekom postupaka recikliranja komunalnog otpada koji se zatim odlaže ne prijavljuje se kao odloženu. Radi osiguravanja usklađenosti s točkama izračuna za recikliranje komunalnog otpada utvrđenih u Provedbenoj odluci (EU) 2019/1004, nužno je naznačiti da se otpad proizveden tijekom postupaka recikliranja odnosi na otpad proizveden tijekom ponovne prerade koja se odvija iza tih točaka izračuna.
                  
               
                     (8)
                  
                  
                     Države članice trebaju dostaviti podatke o provedbi članka 5. stavaka 2., 5. i 6. Direktive 1999/31/EZ u formatu koji je utvrdila Komisija. Podacima treba priložiti izvješće o provjeri kvalitete. Tim bi se formatom trebalo osigurati da dostavljene informacije budu dostatna osnova za provjeru i praćenje ostvarivanja ciljeva iz članka 5. stavaka 2., 5. i 6. te direktive.
                  
               
                     (9)
                  
                  
                     Za potrebe dostave podataka o ostvarivanju ciljeva odlaganja za biorazgradivi komunalni otpad iz članka 5. stavka 2. Direktive 1999/31/EZ države članice upotrebljavale su format utvrđen u Odluci Komisije 2000/738/EZ (5). Budući da su odredbe te odluke koje se odnose na podnošenje izvješća o provedbi Direktive 1999/31/EZ zastarjele, tu bi odluku trebalo staviti izvan snage. Kako bi se osigurao kontinuitet, trebalo bi donijeti prijelazne odredbe u pogledu roka za dostavu podataka koji se odnose na provedbu članka 5. stavka 2. Direktive 1999/31/EZ za referentne godine 2016. i 2017.
                  
               
                     (10)
                  
                  
                     Pravila za izračun, provjeru i dostavu podataka koji se odnose na provedbu članka 5. stavaka 5. i 6. Direktive 1999/31/EZ blisko su povezana s pravilima kojima se utvrđuju formati za dostavu tih podataka i podataka o provedbi članka 5. stavka 2. te direktive. Kako bi se osigurala dosljednost između tih pravila i olakšao pristup njima, oba skupa pravila trebalo bi utvrditi u jednoj odluci.
                  
               
                     (11)
                  
                  
                     Mjere predviđene ovom Odlukom u skladu su s mišljenjem Odbora osnovanog na temelju članka 39. Direktive 2008/98/EZ,
                  
               DONIJELA JE OVU ODLUKU:
         
            Članak 1.
            Definicije
            Za potrebe ove Odluke „količina” znači masa izmjerena u tonama.
         
         
            Članak 2.
            Izračunavanje komunalnog otpada koji se prijavljuje kao odložen u skladu s člankom 5.a Direktive 1999/31/EZ
            
               1.   Količina komunalnog otpada koji se prijavljuje kao odložen uključuje sav komunalni otpad iz članka 5.a stavka 1. točaka (b) i (c) Direktive 1999/31/EZ koji se zbrinjava na odlagalištima, što obuhvaća i zbrinjavanje obrađenog komunalnog otpada na odlagalištima kojim se osigurava ispunjavanje zahtjeva iz točke 5. Priloga I. Direktivi 1999/31/EZ.
               Količina komunalnog otpada koji se prijavljuje kao odložen ne smije se prilagoditi tako da se odbije njegov udio vlage.
            
            
               2.   Za potrebe članka 5.a stavka 1. točke (b) Direktive 1999/31/EZ, ako se komunalni otpad šalje u drugu državu članicu ili se izvozi iz Unije u treću zemlju radi recikliranja ili drugog postupka oporabe u skladu s Uredbom (EZ) br. 1013/2006, količina otpada koji nastaje postupcima obrade provedenima prije recikliranja ili drugog postupka oporabe i koji se zatim odlaže ili ulazi u postupke zbrinjavanja spaljivanjem u cilju kasnijeg odlaganja u zemlji odredišta uključuje se u količinu komunalnog otpada koji država članica u kojoj je komunalni otpad prikupljen prijavljuje kao odložen.
            
            
               3.   Za potrebe članka 5.a stavka 1. točke (c) Direktive 1999/31/EZ količina komunalnog otpada koji ulazi u postupke zbrinjavanja spaljivanjem u cilju kasnijeg odlaganja je količina komunalnog otpada koji ulazi u postrojenja radi postupaka spaljivanja klasificiranih kao D10 u skladu s Prilogom I. Direktivi 2008/98/EZ nakon odbijanja materijala koji potječu od komunalnog otpada i koji se zatim oporabljuju iz otpada koji nastaje takvim postupcima zbrinjavanja spaljivanjem.
               Pri izračunu količine materijala koje treba odbiti uzima se u obzir udio komunalnog otpada u cjelokupnom otpadu koji ulazi u postrojenje i, ako je primjereno, sastav otpada osim komunalnog otpada koji ulazi u postrojenje.
            
            
               4.   Za potrebe članka 5.a stavka 1. točke (d) Direktive 1999/31/EZ primjenjuje se sljedeće:
               
                           (a)
                        
                        
                           otpad koji nastaje postupcima provjere, čišćenja i popravka radi pripreme komunalnog otpada za ponovnu uporabu i koji se potom odlaže uključuje se u količinu komunalnog otpada koji se prijavljuje kao odložen. Države članice mogu od količine komunalnog otpada koji se prijavljuje kao odložen odbiti dijelove proizvoda ili sastavnice proizvoda koji se uklanjanju tijekom postupaka popravka radi pripreme komunalnog otpada za ponovnu uporabu;
                        
                     
                           (b)
                        
                        
                           materijali koji se mehanički uklanjaju tijekom ili nakon aerobne ili anaerobne obrade komunalnog biootpada i koji se potom odlažu uključuju se u količinu komunalnog otpada koji se prijavljuje kao odložen;
                        
                     
                           (c)
                        
                        
                           otpad proizveden tijekom postupaka recikliranja komunalnog otpada je otpad koji se proizvodi tijekom postupaka recikliranja kojima se komunalni otpad podvrgava iza točke izračuna kako je definirano u člancima 3. i 4. Provedbene odluke (EU) 2019/1004.
                        
                     
         
         
            Članak 3.
            Dostava podataka
            
               1.   Države članice dostavljaju podatke i podnose izvješće o provjeri kvalitete koji se odnose na provedbu članka 5. stavka 2. Direktive 1999/31/EZ u formatu utvrđenom u Prilogu I.
            
            
               2.   Države članice dostavljaju podatke i podnose izvješće o provjeri kvalitete koji se odnose na provedbu članka 5. stavaka 5. i 6. Direktive 1999/31/EZ u formatu utvrđenom u Prilogu II.
            
            
               3.   Komisija objavljuje podatke koje su dostavile države članice osim ako za informacije navedene u izvješćima o provjeri kvalitete država članica dostavi opravdan zahtjev za uskraćivanje objave određenih podataka.
            
         
         
            Članak 4.
            Stavljanje izvan snage
            Odluka 2000/738/EZ stavlja se izvan snage.
         
         
            Članak 5.
            Prijelazne odredbe
            Podaci koji se odnose na provedbu članka 5. stavka 2. Direktive 1999/31/EZ za referentne godine 2016. i 2017. dostavljaju se Komisiji do 31. prosinca 2019.
         
         
            Članak 6.
            Adresati
            Ova je Odluka upućena državama članicama.
         
         
            Sastavljeno u Bruxellesu 6. studenoga 2019.
            
               
                  Za Komisiju
               
               Karmenu VELLA
               
                  Član Komisije
               
            
         
         
            (1)  SL L 182, 16.7.1999., str. 1.
         
            (2)  Direktiva 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva (SL L 312, 22.11.2008., str. 3.).
         
            (3)  Provedbena odluka Komisije (EU) 2019/1004 оd 7. lipnja 2019. o utvrđivanju pravila za izračun, provjeru i dostavu podataka o otpadu u skladu s Direktivom 2008/98/EZ Europskog parlamenta i Vijeća te o stavljanju izvan snage Provedbene odluke Komisije C(2012) 2384 (SL L 163, 20.6.2019., str. 66.).
         
            (4)  Uredba (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (SL L 190, 12.7.2006., str. 1.).
         
            (5)  Odluka Komisije 2000/738/EZ od 17. studenoga 2000. o upitniku za izradu izvješća država članica o provedbi Direktive 1999/31/EZ o odlagalištima otpada (SL L 298, 25.11.2000., str. 24.).
      
      
         
            PRILOG I.
            
               FORMAT ZA DOSTAVU PODATAKA O ODLAGANJU BIORAZGRADIVOGA KOMUNALNOG OTPADA IZ ČLANKA 3. STAVKA 1.
            
            1.   Format za dostavu podataka
            
            
                        Biorazgradivi komunalni otpad proizveden 1995. ili zadnje godine prije 1995. za koju su dostupni standardizirani podaci Eurostata ili godine utvrđene u odgovarajućem sporazumu o pristupanju za države članice koje su EU-u pristupile nakon donošenja Direktive Vijeća 1999/31/EZ 1
                        
                     
                     
                        Biorazgradivi komunalni otpad zbrinut na odlagalištima u referentnoj godini
                     
                  
                        Godina
                     
                     
                        (t)
                     
                     
                        (t)
                     
                  
                         
                     
                     
                         
                     
                     
                         
                     
                  2.   Format izvješća o provjeri kvalitete priloženog podacima
            
            I.   Opće informacije
            
            
                     
                        1.
                     
                     
                        Država članica:
                     
                  
                     
                        2.
                     
                     
                        Organizacija koja dostavlja podatke i opis:
                     
                  
                     
                        3.
                     
                     
                        Osoba za kontakt/podaci za kontakt:
                     
                  
                     
                        4.
                     
                     
                        Referentna godina:
                     
                  
                     
                        5.
                     
                     
                        Datum dostave/verzija:
                     
                  
                     
                        6.
                     
                     
                        Poveznica na podatke koje objavljuje država članica (ako postoje):
                     
                  II.   Informacije o odlaganju biorazgradivoga komunalnog otpada
            
            
                     
                        1.
                     
                     
                        Opis organizacije prikupljanja podataka, izvora podataka i primijenjene metodologije
                        
                            
                        
                     
                  
                     
                        2.
                     
                     
                        Opis vrsta otpada razvrstanih na nacionalnoj razini kao biorazgradivi komunalni otpad
                        
                            
                        
                     
                  
                     
                        3.
                     
                     
                        Opis svih procjena kojima su pokriveni nedostaci u podacima
                        
                            
                        
                     
                  
                     
                        4.
                     
                     
                        Objašnjenje znatnih razlika u odnosu na podatke iz prethodne referentne godine
                        
                            
                        
                     
                  
                     
                        5.
                     
                     
                        Opis glavnih problema koji utječu na točnost podataka
                        
                            
                        
                     
                  
               (1)  Direktiva Vijeća 1999/31/EZ od 26. travnja 1999. o odlagalištima otpada (SL L 182, 16.7.1999., str. 1.).
         
      
      
         
            PRILOG II.
            
               Format za dostavu podataka o komunalnom otpadu iz članka 3. stavka 2.
            
            1.   Format za dostavu podataka
            
            
                        Nastanak komunalnog otpada
                        (t)
                     
                     
                        Odlaganje (1)
                        
                        (t)
                     
                     
                        Zbrinjavanje spaljivanjem (2)
                        
                        (t)
                     
                     
                        Oporaba materijala iz otpada od zbrinjavanja spaljivanjem
                        (t)
                     
                  
                         
                     
                     
                         
                     
                     
                         
                     
                     
                         
                     
                  Napomene: Za potrebe izračuna toga jesu li ostvareni ciljevi utvrđeni u članku 5. stavcima 5. i 6. Direktive Vijeća 1999/31/EZ od 26. travnja 1999. o odlagalištima otpada (SL L 182, 16.7.1999., str. 1.) zbroj komunalnog otpada koji se podvrgava odlaganju i komunalnog otpada koji se podvrgava postupcima zbrinjavanja spaljivanjem radi kasnijeg odlaganja nakon odbijanja materijala koji su kasnije oporabljeni iz otpada nastalog takvim postupcima zbrinjavanja spaljivanjem dijeli se količinom nastaloga komunalnog otpada.
            2.   Format izvješća o provjeri kvalitete uz podatke
            
            I.   Opće informacije
            
            
                     
                        1.
                     
                     
                        Država članica:
                     
                  
                     
                        2.
                     
                     
                        Organizacija koja dostavlja podatke i opis:
                     
                  
                     
                        3.
                     
                     
                        Osoba za kontakt/podaci za kontakt:
                     
                  
                     
                        4.
                     
                     
                        Referentna godina:
                     
                  
                     
                        5.
                     
                     
                        Datum dostave/verzija:
                     
                  
                     
                        6.
                     
                     
                        Poveznica na podatke koje objavljuje država članica (ako postoje):
                     
                  II.   Informacije o odlaganju komunalnog otpada
            
            
                     
                        1.
                     
                     
                        Opis subjekata uključenih u prikupljanje podataka
                        
                                    Ime institucije
                                 
                                 
                                    Opis ključnih odgovornosti
                                 
                              
                                    
                                       Po potrebi dodajte retke.
                                    
                                 
                              
                  
                     
                        2.
                     
                     
                        Opis primijenjenih metoda
                     
                  
                     
                        2.1.
                     
                     
                        Opći opis prikupljanja podataka o odlaganju komunalnog otpada, uključujući izvore podataka (administrativni podaci, ispitivanja, elektronički registar, podaci dobiveni od subjekata za gospodarenje otpadom, podaci dobiveni od jedinica lokalne samouprave)
                        
                            
                        
                     
                  
                     
                        2.2.
                     
                     
                        Opis primijenjene metodologije koja uključuje otpad koji nastaje postupcima obrade prije recikliranja ili drugog postupka oporabe komunalnog otpada i koji se zatim odlaže
                        
                            
                        
                     
                  
                     
                        2.2.1.
                     
                     
                        Opis pristupa kojim se osigurava sljedivost komunalnog otpada koji se podvrgava obradi, uključujući uporabu kodova povezanih s nastankom komunalnog otpada (kao što su oni iz poglavlja 20. s popisa otpada utvrđenog Odlukom Komisije 2000/532/EZ od 3. svibnja 2000. koja zamjenjuje Odluku 94/3/EZ o popisu otpada u skladu s člankom 1. točkom (a) Direktive Vijeća 75/442/EEZ o otpadu i Odluku Vijeća 94/904/EZ o utvrđivanju popisa opasnog otpada u skladu s člankom 1. stavkom 4. Direktive Vijeća 91/689/EEZ o opasnom otpadu, SL L 226, 6.9.2000., str. 3.) te kodova povezanih s otpadom od obrade otpada (kao što su oni iz poglavlja 19. popisa otpada utvrđenog tom odlukom)
                        
                            
                        
                     
                  
                     
                        2.3.
                     
                     
                        Opis pristupa koji uključuje otpad koji nastaje postupcima obrade prije recikliranja ili drugog postupka oporabe komunalnog otpada i koji se zatim odlaže izvan države članice
                        
                            
                        
                     
                  
                     
                        2.4.
                     
                     
                        Opis prikupljanja podataka o komunalnom otpadu koji ulazi u postupke zbrinjavanja spaljivanjem radi kasnijeg odlaganja, uključujući metodologiju primijenjenu za izračun materijala koji potječu od komunalnog otpada i koji se oporabljuju iz otpada koji nastaje postupcima zbrinjavanja spaljivanjem.
                        
                            
                        
                     
                  
                     
                        2.5.
                     
                     
                        Opis svih procjena kojima su pokriveni nedostaci u podacima o odloženom komunalnom otpadu
                        
                            
                        
                     
                  
                     
                        2.6.
                     
                     
                        Razlike u odnosu na podatke iz prethodne referentne godine
                        Značajne promjene metode izračuna za aktualnu referentnu godinu, ako ih ima (posebice uključiti retrospektivne revizije i njihovu vrstu te navesti je li u podacima za određenu godinu potrebno označiti prekid vremenskog niza).
                        
                            
                        
                        Objašnjenje o uzrocima razlike u tonaži ako za komunalni otpad koji se podvrgava odlaganju ili postupcima zbrinjavanja spaljivanjem radi kasnijeg odlaganja postoje odstupanja veća od 10 % u odnosu na podatke dostavljene za prethodnu referentnu godinu
                        
                            
                        
                     
                  
                     
                        3.
                     
                     
                        Točnost podataka
                     
                  
                     
                        3.1.
                     
                     
                        Opis glavnih problema koji utječu na točnost podataka o odlaganju komunalnog otpada
                        
                            
                        
                     
                  
                     
                        3.2.
                     
                     
                        Opis opsega i valjanosti ispitivanja za prikupljanje podataka o odlaganju komunalnog otpada
                        
                            
                        
                     
                  
                     
                        4.
                     
                     
                        Povjerljivost
                        Obrazloženje odbijanja objave određenih dijelova tog izvješća ako se to zahtijeva.
                        
                            
                        
                     
                  
                     
                        5.
                     
                     
                        Glavne nacionalne internetske stranice, referentni dokumenti i publikacije
                        
                            
                        
                     
                  
               (1)  Ovaj stupac ne uključuje otpad koji ulazi u postupke zbrinjavanja spaljivanjem radi kasnijeg odlaganja.
            
               (2)  Zbrinjavanje spaljivanjem odnosi se na postupke koje provode postrojenja i koji su klasificirani kao D10 u Prilogu I. Direktivi 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva (SL L 312, 22.11.2008., str. 3.).